《题浮玉山居图》
宋代·钱选

瞻彼南山岑，白云何翩翩。
下有幽栖人，啸歌乐徂年。
丛石映清泚，嘉木澹芳妍。
日月无终极，陵谷从变迁。
神襟轶寥廓，兴寄挥五弦。
尘彯一以绝，招隐奚足言。

作者简介：宋元间湖州吴兴人，字舜举，号玉潭，又号巽峰、霅川翁、清臞老人。幼有文名。宋景定间乡贡进士。入元不仕。工书，善画人物花木。尤善作折枝，其得意者，自赋诗题之。